Viborger Samler, 1838-08-05
Under "Jndsendt.) læses i Kjøbenhavnsposten: "Det er en sørgelig Sandhed, som Brink-Seidelin fremførte ved Stænderforsamlingen i Viborg: "at Almuen og stundom ogsaa dannede Mænd i Domme over Mosaiten gjøre sig skyldige i Eensidighed. Men det er endnu sørgeligere, naar Redacteuren af et Blad paa en eensidig Maade gjør Uddrag i sin Avis af den i Stænderforsamlingen førte Debatte om Jødernes Valgbarhed. Et saadant Uddrag findes i Aarhuus-Avisen Nr. 107, hvori der næsten udelukkende kun er uddraget det, der i Forsamlingen er talt imod Sagen. Aarhuus-Avisens Redacteur har saaledes, ved at optage næsten alt hvad den kgl. Commissarius og Stiftamtmand Rosenørn have fremført, samt ved at opvarte sine Læsere med det af Forligelsescommissair Kolbye og Ole Kirk fremførte Ronsens, ikke glemt at uddrage næsten hvert Ord, der er talt imod at indrømme Jøderne Valgbarhedsretten, hvorimod han saa godt som ganske og aldeles har undladt at gjøre sine Læsere bekjendte med det, der er talt for Sagen. Hvad Oberst Brock, Brink-Seidelin og Assessor With have fremført, er i Aarhuus-Avisen ikke omtalt med et eneste Ord; af alt det som Stiftsprovst Hald har fremsagt for at motivere sit Forslag, indeholder Aarhuus Avis næsten 4 Linier og af Prof. Schouws, Præsidentens, smukke og kjernefulde Tale findes kun et Par Linier, som ganske ere udrevne af deres Sammenhæng. J det Hele er alt, hvad den intelligente Deel af Forsamlingen har fremført for Sagen, og som i Stændertidenden udgjør 10 Spalter, i Aarhuus Avisen reduceret til 10 siger: ti Linier. Efter vor Mening, havde det nu ligefrem været Redacteurens Pligt, idet han f. Ex. med saamegen Omhyggelighed uddrager Rosenørns moersomme Jndvending om Jødernes Mangel paa Fædrelandskjærlighed, ogsaa at anføre Halds Gjendrivelse af denne Jndvending; ligesom han ogsaa, efter vor Mening, havde været forpligtet til, idet han anfører Commissarii Yttringer, ogsaa at meddele det, som Præsidenten fremførte imod disse. Gjør man det Modsatte, gjør man sig skyldig i Eensidighed og Partiskhed. At Hr. Overkrigscommissair Elmqvist nu, efter at være gjort opmærksom herpaa, selv indseer, at han har feilet, troe vi gjerne; da dette imidlertid ikke er os nok, opfordre vi ham herved paa det Bestemteste til at gjøre sin Feil god igjen, hvilket f. Ex. kunde skee ved at meddele Bladets Læsere det, som Hald, ved at fremlægge Repræsentant skabets Andragende, fremførte til Styrke for sin Proposition, samt ved at meddele Præsidentens Foredrag in extenso. X. Hertil har Kjøbenhavnsposten føiet følgende Note: ) Nærværende Jnserat, som har været negtet Optagelse i et jydsk Blad, anmodes Viborg Samler behageligst om at optage. Det Blad, hvortil ovenstaaende Artikel var indsendt, er "Viborg Samler." J sin daværende Form indeholdt bemeldte Artikel flere Kraftudtryk, der - Sandsynligviis ved Kjøbenhavnspostens Redacteurs Omsorg – nu ere noget forandrede. Da jeg ikke troede mig beføiet til i et mig paa anden Haand tilsendt Jnserat at foretage slige Forandringer, og paa den anden Side heller ikke vilde overtræde den af mig under min tiaarige Redaction af dette Blad fulgte Grundsætning, at undgaae Optagelsen af hvad jeg fandt Usømmeligt, saa tilbagesendte jeg Manuscriptet. Denne er Grunden for min Vægring ved at indrykke ovenstaaende Artikel i Samleren, og jeg vil endnu kun tilføie, at man vilde gjøre mig Uret, hvis man i disse Linier vilde see en Billigelse af Aarhuusavisens eensidige Fremstilling af de ovenberorte Forhandlinger. Redacteuren.